યુપી વિધાનસભાની ચૂંટણી માટે સપા અને કોંગ્રેસ વચ્ચે ગઠબંધન થઈ ગયું છે ત્યારે હવે અખિલેશ યાદવ અને રાહુલ ગાંધી સાથે મળીને રેલીઓ યોજવા તૈયારી કરી રહ્યા છે. સૂત્રોના જણાવ્યા અનુસાર આ બંને નેતા યુપીમાં અલગ અલગ વિસ્તારમાં છ રેલીઓ યોજવાનંુ આયોજન કરી રહ્યા છે. ગઠબંધન માટે મુખ્ય ભૂમિકા ભજવનાર પ્રિયંકા ગાંધી અને ડિમ્પલ યાદવ પણ સંયુકત રીતે સભાને સંબોધે તે માટે આયોજન થઈ રહ્યું છે. જોકે સૂત્રોના જણાવ્યા અનુસાર આ બાબતે હજુ ચોક્કસ નિર્ણય થઈ શક્યો નથી. કોંગ્રેસ અમેઠી અને રાયબરેલીની સીટ અંગે નિર્ણય લેવાયા બાદ આ અંગે જાહેરાત કરી શકે તેમ છે.